قاضی عبد الحلیم

قاضی عبد الحلیم چکوالی سیال شریف کے روحانی پیشوا خواجہ شمس الدین سیالوی کے خلیفہ خاص تھے۔

 ولادت 
قاضی عبد الحلیم کی ولادت 1140ھ بمطابق 1727ء میں ڈھاب کلاں ضلع چکوال میں ہوئی۔ آپ کے والد محترم کا نام قاضی حافظ فتح نور تھا۔ آپ کا تعلق قریش خاندان سے تھا اور سلسلۂ نسب حضرت غازی عباس علمدار سے جا ملتا ہے۔

 تعلیم 
عبد الحلیم نے بہکڑی ضلع چکوال میں استاد اخوان صاحب سے سراجی ، علم میراث کی مشہور درسی کتاب پڑھی۔ آپ کے استاد ہزارہ کے باشندے تھے۔ پکھلی یا دهمتوڑ گاؤں تھا۔ علاوه
از پادشاہان نزد بهیں ضلع چکوال میں کچھ عمہ تعلیم حاصل کی۔

 استاد کا احترام 
عبد الحلیم کو اپنے استاد گرامی کا ازحد احترام ملحوظ خاطر تھا۔ ان کی وفات کے بعد جب بھی ڈھاب کلاں سے چکوال تشریف لے جاتے تو قبر پر نظر پڑتے ہی گھوڑی سے اتر پڑتے۔ قبر پر حاضری کے بعد پیادہ چل پڑتے اور جب تک قبر دکھائی دیتی گھوڑی پر سوار نہ ہوتے تھے ۔ ان کی وفات حسرت آیات پر مندرجہ ذیل اشعار کہے

 سیال شریف سے عطائے خلافت 
قاضی مظہر الحق نیره قاضی حافظ عبد الحلیم کا بیان ہے کہ ڈھاب كلاں کی ایک غریب خاندان کی لڑکی کسی طرح یہاں سے فرار ہو کر سیال شریف پہنچ گئی اور وہاں بطور خادمہ رہنے لگی۔ وہ اس قدر مقبول و منظور ہوئی کہ خواجہ سیالوی کی اس پر خصوصی نظر کرم ہو گئی اور ولیہ کے درجہ پر پہنچ گئی۔
قاضی عبد الحلیم کو جب یہ بات معلوم ہوئی تو آپ نے خواجہ شمس العارفین کی خدمت بابرکت میں ایک منظوم عریضہ لکھا۔ خواجہ سیالوی عریضہ ملاحظہ فرما کر بہت محظوظ ہوئے۔ آپ نے
قاضی صاحب کو ایک نوازش نامہ تحریر فرمایا اور ساتھ ہی خلافت نامہ بھی عطا فرمایا۔ بقول قاضی مظہر الحق نوازش نامہ اور اجازت نامہ ان کے کتب خانہ میں موجود ہے۔
قاضی عبد الحلیم کا منظوم خط درج ذیل تھا۔

 درس و تدریس 
قاضی عبد الحلیم نے ڈھاب کلاں میں دینی مدرسہ قائم کیا جس میں دینی تعلیم دی جاتی تھی اور بے شمار لوگ اس دینی مدرسہ سے فارغ التحصیل ہوئے۔ آپ کے تلامذہ میں سحبان زمان علامہ محمد حسن فیضی (متوفی 1319ھ مدفون بھین ضلع
چکوال) بہت مشہور ہوئے۔

 معمولات 
قاضی عبد الحلیم کا سب سے بڑا وظیفہ قرآن مجید کی تلاوت تھا۔ مسجد کے جس ستون کے پاس بیٹھ کر تلاوت فرمایا کرتے تھے اس کے پاس آپ نے زندگی میں ہزار سے بھی زیادہ ختم قرآن کیے۔ دیگر اوراد و وظائف اور درود شریف کی تلاوت کا بھی معمول تھا۔ تہجد زندگی بھر ناغہ نہ ہوا۔ بوقت وصال بھی نماز تہجد ادا کی۔ لوگوں کو مختلف وظائف پڑھنے کی اجازت دیتے تھے۔

 شاعری 
قاضی عبد الحلیم کا تخلص قاضی اور حافظ تھا۔ آپ ایک ہمہ صفت موصوف اور جامع جمع علوم شخصیت تھے۔ آپ اپنے زمانے کے نہ صرف ولی اللہ، حکیم حاذق اور عالم بے بدل تھے بلکہ آپ پنجابی زبان کے بہترین شاعر بھی تھے۔ فی البدیہہ کہنے میں آپ کا ثانی مشکل سے ملے گا۔ آپ عربی میں بھی شعر کہہ لیا کرتے تھے۔ شعرگوئی کا ملکہ بہت زیادہ تھا۔ آپ کا کلام قلمی مسودات کی شکل میں آپ کے جانشینان کے پاس محفوظ ہے۔
اپنے چھوٹے صاحبزادے قاضی فضل نور کو مخاطب ہو کر فرمایا

قاضی عبد الحلیم کا زندگی بھر کا معمول رہا کہ مسجد میں ہی رہے۔ زندگی کے آخری یوم میں
نماز تہجد سے فارغ ہوئے اور سفر آخرت کی تیاری ہونے لگی۔ اس وقت آپ کا سر چودھری امیر خان رئیس اعظم ڈھاب کلاں کی گود میں تھا۔ نماز فجر میں ابھی تاخیر تھی۔ امیر خان نے عرض کیا کہ قاضی صاحب آپ نے زندگی بھر مختلف نصائح سے لوگوں کو مستفید فرمایا۔ جاتی دفعہ بھی کوئی نصیحت فرمائیں۔ اس کی فرمائش پر فی البدیہہ شعر کہے۔

 بحثیت مفتی 
قاضی صاحب مفتی کی حیثیت سے بھی بلند مقام کے مالک تھے ۔ بڑے عجیب اور انوکھے
انداز میں پوری تحقیق سے لا یخل مسائل حل فرمایا کرتے تھے۔
علاقہ جھنگ کا ایک آدمی حاضر خدمت ہوا اور عرض کیا کہ میری گندم سینکڑوں من کلیان
میں پڑی تھی۔ رات کو سور آئے گندم کھاتے رہے اور اور پیشاب بھی کر گئے۔ مختلف علمائے
کرام کے پاس گیا ہوں اور انھوں نے گندم کو ضائع کرنے کا فتوی دیا ہے۔ اتنے ذخیرہ کو ضائع
کرنے کا حوصلہ نہیں رکھتا بہت بڑا مالی نقصان ہے۔ آپ کی شہرت سن کر آیا ہوں۔ قاضی صاحب
نے فرمایا : فتوی لکھ دیتا ہوں اور یہ فتوی علمائے کرام کے پاس لے جانا۔ اگر انھوں نے دستخط کر دیے تو پھر سمجھ لینا کہ فتوی صحیح ہے ورنہ اس پر عمل نہ کرنا۔ قاضی صاحب نے فرمایا کہ علمی مسئلہ تو یہی ہے لیکن علمائے کرام نے عقل سے کام نہیں لیا۔ تم ایسا کرو کہ گندم لوگوں میں تقسیم کر دو اور انھیں کہو کہ یہ گندم پلید ہے کھانے کے قابل نہیں ہے۔ اس کو بطور بیج بوقت کاشت زمین میں ڈال دو۔ پھر جب اگے گی تو صاف اور پاک ہوگی۔ فصل پکنے پر جتنی کسی کو دی تھی ان سے لے لینا اور اسے بے شک استعال کرنا۔ یہ عقلی بات تھی جو علما کے ذہن میں نہیں آئی تھی۔

 وصال 
قاضی عبد الحلیم نے نماز فجر سے قبل وفات پائی۔ آپ کی وفات حسرت کی خبر سن کر علاقہ بھر سے مخلوق خدا کی آمد کا تانتا لگ گیا۔ بے پناہ مخلوق جمع ہو گئی ۔ اس موقع پر اہلیان ڈھاب کلاں نے قاضی صاحب کی دینی خدمات کاحق صحیح طور پر ادا کیا۔ اتنا کھانا پکایا کہ ہر آدمی کھا کر گیا اور کئی دنوں تک لوگوں کی آمد ورفت کا سلسلہ جاری رہا اور اسی طرح کھانا پکتا رہا۔
قاضی عبد الحلیم کا وصال 1300ھ بمطابق 1882ء کو ہوا۔ آپ مزار ڈھاب کلاں میں مرجع خلائق ہے۔

 اولاد 
قاضی عبد الحلیم کی اولاد میں پانچ بیٹے تھے۔
 قاضی سید نور
 قاضی احمد نور
 قاضی سرور نور
 قاضی محمد نور
 قاضی فضل نور فوز المقال فی خلفائے پیر سیال جلد اول مولف حاجی محمد مرید احمد چشتی صفحہ 494 تا 501

 حوالہ جات 

زمرہ:ضلع چکوال کی شخصیات
زمرہ:1727ء کی پیدائشیں